**БЕЛСЕНДІ ОҚЫТУ ӘДІСТЕРІ**

*Бірқатар артықшылықтары бар* ***белсенді және интерактивті оқыту әдістерін қолдану*** *ҚР МЖМОББС және Оқушылардың функционалдық сауаттылығын дамыту жөніндегі 2012-2016 жылдарға арналған ұлттық іс-қимыл жоспарының талаптарын орындауға қажетті шарт болып табылады.*

**Белсенді әдіс**–оқушылар мен мұғалімнің өзара әрекет жасау формасы, мұғалім мен оқушылар сабақ барысында өзара әрекет жасайды, оқушылар – бұл жерде бейтарап тыңдаушылар емес, сабаққа белсенді қатысушылар. Пассивті сабақта сабақтың негізгі әрекет жасаушысы мен басқарушысы мұғалім болса, мұнда мұғалім мен оқушылар тең құқықты болады. Пассивті әдістер өзара әрекеттің авторитарлық стилін білдірсе, белсенді әдістер көбірек демократиялық стильге бет бұрады.

Белсенді оқыту әдістері – оқушылардың танымдық іс-әрекетін ынталандыратын әдістер. Негізінен қандай да бір мәселені шешу жолдары туралы еркін ой алмасуды білдіретін диалогқа негізделеді. Олар оқушылар белсенділігінің жоғары деңгейімен сипатталады. Оқу және оқу-өндірістік іс-әрекетті жандандыру тұрғысынан түрлі оқыту әдістерінің мүмкіншіліктері өзгеше, олар тиісті әдістің табиғаты мен мазмұнына, оларды қолдану тәсілдеріне, педагогтың шеберлігіне тәуелді болады. Әрбір әдісті қолданушы белсенді етеді.

**Белсенді оқыту әдістерінің артықшылықтары**

Біріншіден, олар өздері белсенді, өйткені, негізінен зияткерлік және физикалық тұрғыдан ойындарға жатады.

Екіншіден, олар пассивті монологты білім беру үдерісіне қатысушылардың барлығының белсенді ой алмасумен ауыстырады, оқушылар мен үйренушілерді пассивті тыңдаушылар мен «сөйлейтін бастардан» «ұйымшыл команданың жігерлі, ынталы, шығармашыл, талапты ойыншылары мен бапкерлеріне (ойнаушы бапкерлер)» айналдырады.

Үшіншіден, бұл әдістерді барлық қол жетімді ауызша және ауызша емес байланыс түрлері қолданады да, дәстүрлі тәсіл кезінде қатысушылардың жасырын әлеуетін жандандырады.

Төртіншіден, бойымызда бар барлық ақыл-ойды қолдану нәтижесінде білім, іскерліктер, дағдылар, қасиеттер мен құндылықты бағдарларды меңгеру үдерісі айтарлықтай жанданады.

Әдістердің белсенділігі сонша, олар сабақ, семинар, тренинг тапсырмаларына ғана емес, сонымен қатар релаксация, үзіліс және тіпті мектептен тыс уақытқа да қатысты болады. Ең қызығы, үзіліс кезіндегі қатысушылардың белсенділігі практикалық тапсырмалар мен жаттығуларды орындау барысына қарағанда жоғары болып жатады.

**Интерактивті оқыту әдісі**. Интерактивті («inter» –өзара, «act» – әрекет жасау) біреумен өзара әрекеттесу, әңгіме, диалог режимінде болу дегенді білдіреді. Басқаша айтсақ, белсенді әдістерге қарағанда интерактивті әдістер оқушылардың мұғаліммен ғана емес, бір-бірімен кеңінен өзара әрекеттесуіне және оқыту үдерісінде оқушылардың белсенділігінің басымдылығына бағытталады. Интерактивті сабақтардағы мұғалімнің орны оқушылардың іс-әрекетін сабақ мақсаттарына жету үшін бағыттаумен шектеледі. Сонымен қатар мұғалім сабақ жоспарын (әдетте бұл – интерактивті жаттығулар мен тапсырмалар, оларды орындау барысында оқушы материалды зерделейді).

Тиісінше оқушылар орындайтын интерактивті жаттығулар мен тапсырмалар интерактивті сабақтардың негізгі құрамдас бөліктері болып табылады. Интерактивті жаттығулардың маңызды ерекшелігі –*олардыорындай отырып, оқушылар бұрын оқылған материалды бекітіп қана қоймайды, жаңа материалды меңгереді*.

**Интерактивті тәсілдер.** Оқушылар орындайтын интерактивті жаттығулар мен тапсырмалар интерактивті тәсілдердің тірегі болып табылады. Интерактивті жаттығулардың негізгі ерекшелігі – олар *бұрын оқылған материалды бекітуге ғана емес, жаңа материалды меңгеруге* бағытталады.

Интерактивті өзара әрекеттің басты белгілері:

* **Плюрализм**. Бұл – қарастырылатын кез-келген проблемаға қатысты педагогикалық үдерістің әрбір қатысушысының жеке көзқарасының болу мүмкіндігі.
* **Диалог**. Педагог пен оқушылар арасындағы қарым-қатынас диалогы олардың бірін-бірі тыңдау және есту, бір-біріне көңіл бөлу, проблемаға қатысты өз көзқарасын, міндетті шешуде өз жолын қалыптастыру іскерліктерін талап етеді.
* **Ойлау іс-әрекеті**. Ол педагог пен оқушылардың белсенді ойлау іс-әрекетін ұйымдастыруда жатыр. Педагогтың оқушылардың санасына дайын білімді көшіруі емес, олардың дербес танымдық іс-әрекетін ұйымдастыру.
* **Мағыналы шығармашылық**. Бұл – оқушылар мен педагогтың зерттелетін проблемаға қатысты өздері үшін жаңа мағынаны саналы түрде қалыптастыру үдерісі. Бұл – өмір құбылыстары мен заттарына деген жеке көзқарасын білдіру.
* **Таңдау еркіндігі**.
* **Табыс жағдаятын қалыптастыру**. Табыс жағдаятын қалыптастыру үшін басты шарттар – оқушыларды оң және оңтайлы бағалау.
* **Рефлексия**. Педагогикалық үдеріске қатысушылардың өз іс-әрекетін, өзара әрекеттесуін өзіндік талдауы, бағалауы.
* **Сыни ойлау.**Сыни ойлау маңызды дағды ретінде оқулықта берілген барлық тапсырмаларда байқалады.
* **Кері байланыс ұсыну**.

Қазіргі педагогика интерактивті тәсілдердің кең ауқымына бай, олардың арасында келесі тәсілдерді атап, олардың оқулықта бейнеленуін бақылауға болады:

|  |  |
| --- | --- |
| **Интерактивті тәсілдер** | **Оқулықта бейнеленуі** |
| Шығармашылық тапсырмалар | Оқулықтың әр параграфы «Шығармашылық тапсырмалар» блогынан тұрады. |
| Шағын топтармен жұмыс | Оқулықтың әр параграфтағы тапсырмаларының бір бөлігі топтық сипаттағы «Сынып жұмысы үшін»және «Шығармашылық тапсырмалар» тарауларынан тұрады. Кейбір үй тапсырмалары да топтық өзара әрекеттесу сипатында болады. |
| Жұппен жұмыс | Оқулықтың әр параграфы тапсырмаларының бір бөлігі жұптық сипаттағы «Сынып жұмысы үшін» және «Шығармашылық тапсырмалар» тарауларынан тұрады. Кейбір үй тапсырмалары да жұптық өзара әрекеттесу сипатында болады. |
| Үйрететін ойындар (рольдік ойындар, еліктеу, іскерлік ойындар мен білім ойындары) | 1. Жер ғаламшарының барлық құқықтар мен құжаттарға ие тұлға, азамат екендігін елестетіңдер. «Қоғам және құқық» пәні бойынша білімдеріңе сүйене отырып, оның барлық құқықтары мен міндеттерін атаңдар.2. Жердің қоғамда толыққанды өмір сүруі үшін қажетті барлық ықтимал құжаттарды атаңдар.3. Шын құжаттардың үлгілеріне қарай оқулық мәтіні мен мұғалім ұсынған құжат көшірмелерін негізге ала отырып, оның төлқұжаты, биографиясы, түйіндемесі, аттетстаты мен дипломын құрастырыңдар. |
| Қоғамдық ресурстарды пайдалану (маманды шақыру, экскурсиялар) | Мұғалімнің таңдауына беріледі |
| Әлеуметтікжобаларжәнеаудиториядантысбасқадаоқытутәсілдері (әлеуметтікжобалар, жарыстар, радиожәнегазеттер, спектакльдер, көрмелер, көріністер, әндерменертегілер) | –Бүкілсыныппенжұмыс. Өз фотосуреттеріңнің фотокөрмесі арқылы өз аймақтарыңның нәсілдік, этникалық және діни құрамын көрсетіңдер.–Бүкілсыныппенжұмыс. Дүниежүзілік мұра тізіміне енгізу үшін біздің елімізде орналасқан жаңа нысандарды ұсыныңдар және ЮНЕСКО-ның Дүниежүзілік мұра орталығына **НОМИНАЦИЯЛЫҚ ҚҰЖАТТАМА** дайындаңдар (ерікті формада). |
| Жаңаматериалдызерделеужәнебекіту(интерактивтілекция, көрнекіқұралдар, аудиожәнебейнематериалдарменжұмыс, «оқушымұғалімролінде», «әркімәркімдіоқытады»,сұрақтардыпайдалану, т.б.) | –Сурет, әуеден түсірілген фотосурет және ғарыштан түсірілген суретке анықтама табыңдар. Олардың ұқсастықтары мен айырмашылықтары туралы әңгімелеңдер, параграфта берілген суреттерден басқа суреттер арқылы әңгімелеріңді безендіріңдер.- Карталар классификациясының графикалық сызбасын жасаңдар. Сызбаны сыныпқа ұсынып, өз дәйектеріңді түсіндіріңдер.-Сыныптағы картада не мектеп атласы үлгілері арқылы карталардың қосымша сипаттамаларының элементтерін көрсетіңдер. Әрбір топ карталардың қосымша сипаттамаларының бір не бірнеше элементтерін таңдап алып, олар қолданылған карталарды атауына болады. Алқолданылмаған карталарды олармен толықтыруға бола ма? Нені қолдану тиімді болар еді? |
| Күрделі және даулы сұрақтар мен проблемаларды талқылау («Телевизиялық шоу стиліндегі талқылау», пікірталас, симпозиум) | –Сынып жұмысы үшін (топпен жұмыс). Н.Н.Родзевичтің «Су пайдаланудағы аймақтық қақтығыстар» тақырыбындағы мақаласы мен осы мақала материалдары бойынша жасалған картаны талдаңдар. Автор келтірген мәліметтер қаншалықты дәйекті? Өз ойларыңды білдіріңдер.–«Қазақстанның жер қойнауында Менделеев кестесінің барлық элементтері бар» деген кең таралған пікірге қалай қарайсыңдар? Ол шындыққа қаншалықты жанасады? Бұл үшін келесі сұрақтарға біртіндеп жауап беруге болады: Д.И.Менделеевтің химиялық элементтердің периодикалық кестесінде қанша элемент бар? Олардың қаншасы табиғатта кездеседі? Табиғатта кездесетін элементтердің қаншасы Қазақстанның жер қойнауында бар? |
| Проблемаларды шешу («Шешімдер ағашы», «Казустарды талдау», «Келіссөздер мен медиация» атты ой таластыру, т.б.) | – Халықаралық конференция (мысалы: Әлемдік және дәстүрлі дін басшыларының съезді) делегаттарын қарсы алу, орналастыру және тамақтануын ұйымдастыруға жауапты Қазақстан Республикасы Сыртқы істер министрлігінің өкілі ролін атқарып, этнос өкілдерін діни, этникалық ерекшеліктері, тарихи өзара қатынастарының сипатына қарай мейманхана бөлмелерінде орналастырыңдар.–Топпен жұмыс. Қазақстандағы демографиялық жағдайдың жеке аспектілеріне тән алшақтық талдауын (GAP-Analysis) жасаңдар. |
| Кейс-әдіс | Жұппен не топпен жұмыс. Әртүрлі адамдардың (мұғалімдер, мамандар, жанұяның ересек мүшелері, т.б.) көмегіне сүйенуге болады. Геосаяси кеңістікке экспансия геосаясат категорияларының бірі болып табылады. 21-ғасырда экспансия идеология, мәдениет, білім, т.б. секілді салаларда жүзеге асырылуы мүмкін. Кез-келген ел, оның ішінде біздің еліміз де мемлекет, қоғам және тұлға деңгейінде қатерлерді анықтап, оларды жоя білуі тиіс. Елдің келесі салаларына экспансия жасалу ықтималдығы қандай?* әскери;
* экономикалық;
* мәдени-идеологиялық;
* ақпараттық;
* аумақтық.
 |
| Презентациялар | Топпен жұмыс. Осы параграфтың тақырыпшалары бойынша инфографика құрыңдар. Әр топ бір тақырыпшаны таңдайды: «Қазіргі әлем елдерінің типологиясы»; «Әлемдік өркениеттер»; «Геосаясат және геосаяси жағдай»; «Саяси география және саяси қатынастар»; «Халықаралық ұйымдар».Инфографика түсіндіру арқылы бүкіл сыныпқа ұсынылуы тиіс. Өз инфографикаларыңның презентациясы барысында негізгі назарды тақырыптың ашылуына аударыңдар. |

Қазіргі белсенді оқыту әдістері - оқушылардың ойлауын жандандыруға бағытталған, оқу үдерісінің интерактивтілік, ынталандыру және эмоциялық қабылдаудың жоғары дәрежесімен сипатталатын және:

* оқушылардың танымдық және шығармашылық іс-әрекетін жандандырып дамытуға;
* оқу үдерісінің нәтижелілігін жоғарылатуға;
* кәсіби құзіреттіліктерді, әсіресе ұжымдық жұмысты ұйымдастыру және атқаруда қалыптастыру және бағалауға мүмкіндік беретін әдістер.

Заманауи білім беру технологияларының бөлінбес және маңызды құрамдас бөлшегі ретінде белсенді оқыту әдістерін қолдану мұғалімдер мен оқу үдерісін ұйымдастырушыларда арнайы білім мен практикалық тәсілдердің қалыптасу қажеттілігін тудырады, бұл осы басылымның мақсаты болып табылады.

Белсенді оқыту әдістері – оқушылардың оқу үдерісіне жоғары дәрежеде қатысуын сипаттайтын, қойылған міндеттерді атқаруда олардың танымдық және шығармашылық іс-әрекетін жандандыратын әдістер. Белсенді оқыту әдістерінің айрықша ерекшеліктері:

* ойлаудың мақсатты жандануы, оқушы өз қалауына қарамастан белсенді болуға мәжбүр болады;
* оқушылардың оқу үдерісіне жеткілікті шамада ұзақ уақыт қатысуы, өйткені, олардың белсенділігі қысқа мерзімді не эпизодтық емес, айтарлықтай дәрежеде тұрақты және ұзақ болуы тиіс (яғни бүкіл сабақ бойы);
* үйренушілердің дербес шығармашылық шешімдерді әзірлеуі, жоғары ынта мен эмоция деңгейі;
* интерактивті сипат (ағылшын тілінде interaction –өзара әрекеттесу), яғни оқу іс-әрекеті субъектілерінің (үйренушілер мен мұғалімдер) тікелей және кері байланыс арқылы тұрақты өзара әрекеттесуі, қандай да бір проблеманы шешу жолдары туралы еркін ой алмасу.

Белсенді оқыту әдістерін таңдау барысында бірқатар критерийлерді басшылыққа алуға кеңес беріледі, атап айтсақ:

* оқыту мақсаттары мен міндеттері, қағидаттарына сәйкестігі;
* оқытылатын тақырып мазмұнына сәйкестігі;
* үйренушілердің мүмкіндіктеріне сәйкестігі: жас, психологиялық даму, білім мен тәрбие деңгейі, т.б.
* шарттар мен оқытуға бөлінген уақытқа сәйкестігі;
* мұғалімнің мүмкіндіктеріне сәйкестігі: оның тәжірибесі, ниеттері, кәсіби шеберлік деңгейі, жеке қасиеттері.

Белсенді оқыту әдістерін мұғалім өзі қойған міндеттерге сай таңдайды. Осы міндеттерді топтар бойынша қарастырайық.

**Міндеттердің бірінші тобы** – тыңдаушыларға оқу қажеттілігін жеткізу. Бұл міндетті атқару үшін, атап айтсақ, бағдарламалық оқыту құралдары мен әдістерін пайдалану арқылы бастапқы білім деңгейін тексеру (тестілеу) қолданылады. Мұнда тыңдаушы өз білімінің жетіспейтіндігіне көз жеткізуге, ал мұғалім курсты ұсыну бағдарламасын осы контингенттің білім деңгейіне сай нақтылауға мүмкіндік алады.

**Міндеттердің еінші тобы**оқу материалын ұсыну барысында пайда болады және бұл жерде пәнге деген қызығушылықты тудыру, оқушыларды оқытылатын материалдың тәжірибелік құндылығына сендіру, олардың оқу-танымдық (осы жағдайда ойлау) іс-әрекетін жандандыру маңызды, бұл білімді шығармашылықпен қабылдауға және меңгеруге септігін тигізеді. Бұл үшін проблемалық оқытудың түрлі тәсілдері мен әдістері, case-study, ойын әдістері қолданылады.

**Үшінші топтың міндеттеріне** зерделенген материалға қатысты сұрақтарды шешу, теріс түсініктер, қате пайымдауларды анықтау және тиісінше оны тәжірибеде бұрыс пайдаланудың алдын алу жатады. Бұл үшін топтық кеңестер, бағдарламалық кеңестер (бағдарламалық оқыту техникасы мен әдістерін қолдану арқылы) ұйымдастырылады.

**Міндеттердің төртінші тобының мақсаты** –алынған білімді бекіту, оларды тәжірибе жүзінде пайдалану іскерліктері мен дағдыларын қалыптастыру (жетілдіру). Мұнда нақты материалдарды (есептер, жоспарлар, нұсқаулықтар, т.б.) талдау және талқылау, нақты жағдаяттарды талдау, типтік міндеттерді шешу арқылы ең жоғары нәтижеге қол жеткізіледі.

**Оқу үдерісінің міндеттерінің бесінші тобы**алынған білім мен іскерліктерді тәжірибеде қолдануға қадам жасау, білім беру бағдарламасында қарастырылған құзіреттіліктердің қалыптасу дәрежесін тексеруді білдіреді. Мұндай тиімді әдістерге кейстерді шешу, қорытынды іскерлік ойындар өткізу жатады.

Аталған оқыту әдістерін іріктеу жүйелілігі олардың әрқайсысының, бір жағынан, оқу үдерісіндегі белгілі бір міндетті атқаруға мүмкіндік беретіндігі және, екінші жағынан, басқа әдістерді толықтыратындығына негізделеді.

Белсенді оқыту әдісінің нақты түрін таңдай отырып, оның мүмкіндіктерімен қатар оны әзірлеу және қолдану барысында туындайтын ұйымдастырушылық және мазмұндық қиындықтарды, сонымен қатар оқу үдерісінің жүзеге асырылу шарттарын да ескеру қажет.

Белсенді оқыту әдістерінің түрін таңдауды дәйектеу мақсатында олардың кейбіреулерін, атап айтсақ, географияны оқыту кезінде ең көп қолданылатын әдістерді әзірлеу және қолдану ерекшеліктерін қарастырайық.